  Майя Бывальцева Удмуртиысь вузъёсын дышетскись 281 студентъёс 2016-тӥ–2017-тӥ дышетскон арын нимаз стипендиос басьтозы. Со сярысь ужкагаз шараямын элькун кивалтэтлэн сайтаз. Кызьы верамын пуктэтын, стипендиос сётӥсько «дышетсконын но тодосъя эскеронъёсын бадӟым азинсконъёс возьматэм муртъёслы вылӥ образование басьтыны кун ласянь юрттэт улсын». Стипендиос басьтозы Удмурт кун университетысь студентъёс (134 адями), Ижысь Михаил Калашников нимо техникая кун университетысь (78 адями), Ижысь кун эм академиысь (43 адями), Ижысь гурт возёсъя кун академиысь (11 адями) но Глазкарысь Владимир Короленко нимо педагогикая кун институтысь (15 адями). Тегъёс: Дышетон УдГУ ИжГТУ Ижкар ИжГСХА Удмуртия студентъёс Ижыськунэмакадемия ГГПИ  